S-881/2012

Ár 2013, föstudaginn 1. febrúar, er á dómþingi héraðsdóms Reykjavíkur, sem háð er í Dómhúsinu við Lækjartorg af P-kk-þgf G-kk-þgf, héraðsdómara, kveðinn upp dómur í sakamálinu nr. 881/2012: Ákæruvaldið (H-kvk-nf S-kvk-nf P-kvk-nf) gegn K-x-x S-x-x (J-kk-nf S-kk-nf S-kk-nf hdl.), sem tekið var til dóms í sama þinghaldi.

Málið er höfðað með tveimur ákærum lögreglustjórans á höfuðborgarsvæðinu, á hendur ákærða, K-x-x S-x-x, kt. 000000-0000, Vesturvör 27, Kópavogi.

Í fyrsta lagi er málið höfða með ákæru, dagsettri 4. desember sl. „Fyrir eftirtalin hegningar- og umferðarlagabrot árið 2012,

Fyrir þjófnað með því að hafa:

1. [...]

2. föstudaginn 13. ágúst í félagi við nafngreindan mann, stolið reiðhjóli af gerðinni Mongoose Tyax Sport í anddyri verslunar Nóatúns við Hringbraut 121 í Reykjavík.

M. 007-2012-47485

3. [...]

4. [...]

5. [...]

Teljast brot þessi varða við 244. gr. en brot í lið 1. við 244. gr. 20. gr. almennra hegningarlaga gr. 19/1940.

Fyrir umferðarlagabrot með því að hafa:

6. miðvikudaginn 15. ágúst ekið bifreiðinni PZ-190 án þess að hafa öðlast ökuréttindi eftir Barónsstíg og lagt henni í bifreiðastæði við Sundhöll Reykjavíkur.

M. 007-2012-046143

7. sunnudaginn 16. september ekið bifreiðinni PZ-190 án þess að hafa ökuskírteini meðferðis og án þess að hafa öðlast ökuréttindi og óhæfur um að stjórna henni örugglega vegna áhrifa ávana- og fíkniefna (í blóði mældist amfetamín 110 ng/ml) austur Miklubraut í átt að Ártúnsbrekku.

M. 007-2012-052230

8. mánudaginn 24. september ekið bifreiðinni PZ-190 án þess að hafa ökuskírteini meðferðis og án þess að hafa öðlast ökuréttindi suður Hólmaslóð í Reykjavík.

M. 007-2012-052206

Teljast brot í liðum 6.-8. varða við 1. mgr. 48. gr., og brot í lið 7. einnig við 1., sbr. 2. mgr. 45. gr. a., sbr. 1. mgr. 100. gr. umferðarlaga nr. 50/1987.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 101. og 102. gr. laga nr. 50/1987, sbr. 25. og 26. gr. laga nr. 44/1993, sbr. 18. gr. laga nr. 66/2006.“

Í öðru lagi er málið höfðað með ákæru, dagsettri 8. janúar sl. „fyrir eftirtalin þjófnaðarbrot í Reykjavík á árinu 2012 nema annað sé tekið fram:

Fyrir þjófnað með því að hafa:

Þriðjudaginn 27. nóvember í verslun Bónus í Holtagörðum stolið 10 bökkum af kjúklingabringum að verðmæti 19.782 kr.

Föstudaginn 21. desember í verslun Nóatúns við Háaleitisbraut 6 stolið brauðosti, Goða Bayonne skinku, 2 bökkum af kjúklingabringum og 2 SS Grísahnökkum samtals að verðmæti 18.375 kr.

[...]

Teljast brot þessi varða við 244. gr. almennra hegningarlaga nr. 19/1940.

Þess er krafist að ákærði verði dæmdur til refsingar og greiðslu alls sakarkostnaðar.“

Fallið hefur verið frá 1., 3., 4. og 5. tl. fyrri ákærunnar svo og 3. tl. hinnar síðari.

Málavextir

Ákærði hefur skýlaust játað þau brot sem hann er saksóttur fyrir. Hefur hann orðið sekur um athæfi það sem lýst er í ákærunni og réttilega er þar fært til refsiákvæðis. Refsing ákærða verður að hluta til hegningarauki við 5 mánaða skilorðsbundinn fangelsisdóm frá 24. október sl. en jafnframt hefur ákærði rofið skilorð þess dóms. Ber að dæma upp dóminn og gera ákærða refsingu í einu lagi. Þykir hún hæfilega ákveðin fangelsi í 7 mánuði. Þar sem þjófnaðarbrot ákærða eru lítils háttar þykir mega ákveða að fresta því að framkvæma 6 mánuði af refsingunni og ákveða að sá hluti hennar falli niður að liðnum 3 árum frá dómsuppsögu að telja, haldi ákærði almennt skilorð 57. gr. almennra hegningarlaga nr. 19, 1940.

Dæma ber ákærða til þess að sæta sviptingu ökuréttar í 2 mánuði frá 24. október 2015 að telja.

Dæma ber ákærða til þess að greiða verjanda sínum, J-kk-þgf S-kk-þgf S-kk-þgf hdl. 100.000 krónur í málsvarnarlaun að meðtöldum virðisaukaskatti en jafnframt beri að greiða verjandanum 100.000 króna málsvarnarlaun úr ríkissjóði..

Þá ber að dæma að ákærði greiði annan kostnað af málinu, 225.031 krónur.

DÓMSORÐ:

Ákærði, K-x-x S-x-x, sæti fangelsi í 7 mánuði. Framkvæmd 6 mánaða af refsingunni er frestað og fellur hún niður að liðnum 3 árum frá dómsuppsögu, haldi ákærði almennt skilorð.

Ákærði sæti sviptingu ökuréttar í 2 mánuði frá 24. október 2015.

Ákærði greiði verjanda sínum, J-kk-þgf S-kk-þgf S-kk-þgf hdl. 100.000 krónur í málsvarnarlaun, en 100.000 króna málsvarnarlaun greiðist verjandanum úr ríkissjóði. Ákærði greiði 225.031 krónu í annan sakarkostnað.

P-kk-nf G-kk-nf.